যুবভারতী কাণ্ডে নাম জড়ানোর অভিযোগ, লালবাজারে সৌরভ গাঙ্গুলী

কলকাতা: যুবভারতী ক্রীড়াঙ্গনে (Yuba Bharti Stadium) মেসির (Messi) অনুষ্ঠানে সৃষ্ট বিশৃঙ্খলার ঘটনায় নিজের নাম জড়িয়ে অপপ্রচার চালানো হচ্ছে—এই অভিযোগে লালবাজারের (Lalbazaar) দ্বারস্থ হলেন প্রাক্তন ভারতীয় ক্রিকেট অধিনায়ক সৌরভ গাঙ্গুলী (Sourav Ganguly)। মঙ্গলবার তিনি কলকাতা পুলিশের সাইবার সেলে (Cyber Cell) লিখিত অভিযোগ দায়ের করেছেন।

সৌরভ গাঙ্গুলীর অভিযোগ, সোশ্যাল মিডিয়া ও বিভিন্ন অনলাইন প্ল্যাটফর্মে তাঁকে যুবভারতী কাণ্ডের সঙ্গে জড়িয়ে মিথ্যা ও বিভ্রান্তিকর তথ্য ছড়ানো হচ্ছে, যার ফলে তাঁর সুনাম মারাত্মকভাবে ক্ষতিগ্রস্ত হচ্ছে।

আরও পড়ুন: অনুপস্থিত রাজ্য আইনজীবী, যুবভারতীর বিশৃঙ্খলা নিয়ে জনস্বার্থ মামলার শুনানি পিছোল হাইকোর্টে

এই অপপ্রচারের নেপথ্যে আর্জেন্টিনা জাতীয় দলের এক ফ্যান ক্লাবের কর্তার নাম উল্লেখ করে অভিযোগ দায়ের করেছেন সৌরভ। বিষয়টি নিয়ে পুলিশ তদন্ত শুরু করেছে বলে সূত্রের খবর।